ผ่าตัดดามเหล็กกระดูกหน้าแข้งมาได้ 4 เดือนแล้วค่ะ แต่ยังไม่ให้ลงน้ำหนักเพราะกระดูกยังไม่ติดกัน 100% ต้องรออีกประมาณ 3 เดือน อยากทราบว่าถ้าใช้เวลานานกว่าจะลงน้ำหนักได้ จะกลับมาเดินได้ปกติเหมือนเดิมไหมคะ หรือจะเดินขากะเผลกไหมคะ
สวัสดีค่ะ กระดูกตรงหน้าแข้งนั้นเป็นกระดูกที่รับน้ำหนักตัวในร่างกายค่อนข้างมาก การหักหรือเคลื่อนจึงควรได้รับการรักษาโดยแพทย์กระดูกและข้อ ไม่ว่าจะเป็นการดามภายนอกหรือการผ่าตัดแก้ไขโดยปกติแล้วถ้ากระดูกยังไม่ติดกันดี แพทย์อาจจะยังไม่ให้ลงน้ำหนัก เพื่อป้องกันกระดูกผิดรูปซึ่งถ้าใช้เวลานานกว่ากระดูกจะติดกันและไปเดินลงน้ำหนักได้นั้น ถ้าตอนที่ลงน้ำหนัก กระดูกติดกันดีแล้ว ก็จะฟื้นตัวได้เร็วกว่า ส่วนว่าจะกลับมาเป็นปกติหรือไม่นั้นต้องอาศัยการทำกายภาพบำบัดหลังจากนั้นร่วมด้วย (ซึ่งผลลัพธ์ไม่ได้ขึ้นกับว่าช้าเร็วหลังจากกระดูกหัก) ตอนนี้ควรรอให้กระดูกเชื่อมติดกันดีก่อนจะดีที่สุดค่ะ